CELEX: 32013D0187
Language: hu
Date: 2013-04-18 00:00:00
Title: 2013/187/EU: A Bizottság végrehajtási határozata ( 2013. április 18. ) a hasított sertések osztályozási módszereinek engedélyezéséről a Cseh Köztársaságban című 2005/1/EK határozatnak az osztályozási módszerekben szereplő képletek és a hasított sertések előkészítése tekintetében történő módosításáról (az értesítés a C(2013) 2037. számú dokumentummal történt)

2013.4.23.   
               
               
                  HU
               
               
                  Az Európai Unió Hivatalos Lapja
               
               
                  L 111/103
               
            
         A BIZOTTSÁG VÉGREHAJTÁSI HATÁROZATA
         (2013. április 18.)
         a hasított sertések osztályozási módszereinek engedélyezéséről a Cseh Köztársaságban című 2005/1/EK határozatnak az osztályozási módszerekben szereplő képletek és a hasított sertések előkészítése tekintetében történő módosításáról
         (az értesítés a C(2013) 2037. számú dokumentummal történt)
         (Csak a cseh nyelvű szöveg hiteles)
         (2013/187/EU)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak a 4. cikkével összefüggésben értelmezett 43. cikke m) pontjára,
         mivel:
         
                     (1)
                  
                  
                     A 2005/1/EK bizottsági határozat (2) hat hasítottsertés-osztályozási módszer használatát engedélyezte a Cseh Köztársaság számára.
                  
               
                     (2)
                  
                  
                     A Cseh Köztársaságban a sertésállományban történt változások miatt a vágási célra tenyésztett jelenlegi állománynak várhatóan magasabb a színhústartalma. Az osztályozási módszerekben szereplő képletek ezért módosításra szorulnak.
                  
               
                     (3)
                  
                  
                     A Cseh Köztársaság arra kérte a Bizottságot, hogy engedélyezze a hasított sertések osztályozására jelenleg a Cseh Köztársaság területén alkalmazott képletek helyettesítését, és jegyzék útján részletes leírással szolgált a boncolásos vizsgálatról, feltüntetve a képletek alapjául szolgáló elveket, a boncolásos vizsgálat eredményét és a színhús százalékos arányának megállapítására szolgáló egyenleteket a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról szóló, 2008. december 10-i 1249/2008/EK bizottsági rendelet (3) 23. cikkének (4) bekezdésében foglaltak szerint.
                  
               
                     (4)
                  
                  
                     A kérelem értékelése során megállapítást nyert, hogy a szóban forgó új képletek engedélyezésének feltételei teljesülnek. Következésképpen indokolt engedélyezni ezen képletek cseh köztársasági alkalmazását.
                  
               
                     (5)
                  
                  
                     A Cseh Köztársaság az 1234/2007/EK rendelet V. melléklete B.III. pontjának első bekezdésében meghatározott szabványos előkészítési módtól eltérő előkészítési mód alkalmazásának engedélyezését kérte a Bizottságtól.
                  
               
                     (6)
                  
                  
                     Az 1234/2007/EK rendelet V. melléklete B.III. pontjának második bekezdése értelmében a tagállamok számára engedélyezhető a pont első bekezdésében meghatározott szabványos előkészítési módtól eltérő hasítottsertés-előkészítési mód alkalmazása, ha területükön a szokványos kereskedelmi gyakorlat nem ezt a szabványos előkészítési módot követi. Kérelmében a Cseh Köztársaság előadta, hogy a területén alkalmazott kereskedelmi gyakorlatban a hasított sertések előkészítése a fülek eltávolításával és a háj lefejtése nélkül is történhet. Ezért indokolt engedélyezni ennek a szabványostól eltérő előkészítési módnak a cseh köztársasági alkalmazását.
                  
               
                     (7)
                  
                  
                     Annak érdekében, hogy az így előkészített hasított sertések tömege összehasonlítható legyen a szabványos módon előkészített hasított sertések tömegével, az így előkészített hasított sertések mért tömegét a nem szabványos előkészítési mód figyelembevételével ki kell igazítani.
                  
               
                     (8)
                  
                  
                     A 2005/1/EK határozatot ezért ennek megfelelően módosítani szükséges.
                  
               
                     (9)
                  
                  
                     Az eszközök vagy az osztályozási módszerek nem módosíthatók, kivéve, ha ezt a Bizottság végrehajtási határozat útján kifejezetten engedélyezi.
                  
               
                     (10)
                  
                  
                     Az új képletek és egyenletek bevezetésének technikai körülményeire való tekintettel a hasított sertések osztályozási módszereinek részét képező, e határozattal engedélyezett képleteket 2013. július 1-jétől indokolt alkalmazni.
                  
               
                     (11)
                  
                  
                     Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
                  
               ELFOGADTA EZT A HATÁROZATOT:
         
            1. cikk
            A 2005/1/EK határozat a következőképpen módosul:
            
                        1.
                     
                     
                        Az 1. cikk harmadik bekezdése helyébe a következő szöveg lép:
                        „Az »Ultra FOM 300« és az »Ultra-sound IS-D-05« elnevezésű műszer alkalmazása esetén a mérési eljárást követően a hasított testen igazolhatónak kell lennie, hogy a műszer a P2-es mérési értéket a melléklet 4. részének 3. pontjában, illetve 5. részének 3. pontjában említett helyen mérte. Ezért a mérés helyét a mérési eljárás során megfelelően meg kell jelölni.”
                     
                  
                        2.
                     
                     
                        Az 1a. cikk helyébe a következő szöveg lép:
                        
                           „1a. cikk
                           Az 1234/2007/EK rendelet V. melléklete B.III. pontjának első bekezdésében meghatározott szabványos előkészítési módtól eltérően a Cseh Köztársaságban a hasított sertések az alábbi módon is előkészíthetők:
                           
                                       a)
                                    
                                    
                                       fülek nélkül; a hasított test mérésére és osztályozására a fülek eltávolítását követően kerül sor. Az így előkészített meleg hasított sertés mért tömegét a következő képlet alkalmazásával ki kell igazítani:
                                       
                                          , valamint
                                    
                                 
                                       b)
                                    
                                    
                                       hájjal; a mérés és az osztályozás előtt a háj lefejtésére nem kerül sor. Az így előkészített meleg hasított sertés mért tömegét a következő képlet alkalmazásával ki kell igazítani:
                                       
                                          , és
                                    
                                 
                                       c)
                                    
                                    
                                       a háj lefejtése és fülek nélkül; a hasított test mérésére és osztályozására a fülek eltávolítását követően kerül sor. Az így előkészített meleg hasított sertés mért tömegét a következő képlet alkalmazásával ki kell igazítani:
                                       
                                          .”
                                    
                                 
                     
                  
                        3.
                     
                     
                        A 2. cikk helyébe a következő szöveg lép:
                        
                           „2. cikk
                           Az engedélyezett műszerek vagy az osztályozási módszerek nem módosíthatók, kivéve, ha ezt a Bizottság végrehajtási határozat útján kifejezetten engedélyezi.”
                        
                     
                  
                        4.
                     
                     
                        A melléklet e határozat mellékletével összhangban módosul.
                     
                  
         
            2. cikk
            Ezt a határozatot 2013. július 1-jétől kell alkalmazni.
         
         
            3. cikk
            E határozat címzettje a Cseh Köztársaság.
         
         
            Kelt Brüsszelben, 2013. április 18-án.
            
               
                  a Bizottság részéről
               
               Dacian CIOLOȘ
               
                  a Bizottság tagja
               
            
         
         
            (1)  HL L 299., 2007.11.16., 1. o.
         
            (2)  HL L 1., 2005.1.4., 8. o.
         
            (3)  HL L 337., 2008.12.16., 3. o.
      
      
         
            MELLÉKLET
            A 2005/1/EK határozat melléklete a következőképpen módosul:
            
                        1.
                     
                     
                        Az 1. rész (Zwei-Punkt-Meßverfahren (ZP)) 2. pontja helyébe a következő szöveg lép:
                        
                                    „2.
                                 
                                 
                                    A hasított test színhústartalmát a következő képlet alapján kell kiszámítani:
                                    
                                       
                                    ahol:
                                    
                                                »Ŷ«
                                             
                                             
                                                a hasított test becsült százalékos színhústartalma,
                                             
                                          
                                                »S«
                                             
                                             
                                                a szalonna vastagságának mérőléccel megállapított mértéke; a Musculus glutaeus mediust fedő szalonna látható minimális vastagsága (bőrrel együtt) a hasított féltest középvonalán (mm-ben),
                                             
                                          
                                                »M«
                                             
                                             
                                                a hús vastagságának mérőléccel megállapított mértéke, azaz a Musculus glutaeus medius elülső (feji) vége és a gerinccsatorna felső (háti) széle között mért legkisebb távolság (mm-ben).
                                             
                                          A képlet a 60–120 kg tömegű hasított testek esetében érvényes.”
                                 
                              
                  
                        2.
                     
                     
                        A 2. rész (Fat-O-Meater (FOM)) 3. pontja helyébe a következő szöveg lép:
                        
                                    „3.
                                 
                                 
                                    A hasított test színhústartalmát a következő képlet alapján kell kiszámítani:
                                    
                                       
                                    ahol:
                                    
                                                »Ŷ«
                                             
                                             
                                                a hasított test becsült százalékos színhústartalma,
                                             
                                          
                                                »S«
                                             
                                             
                                                a hátszalonna vastagsága (bőrrel együtt) milliméterben, hátulról a második és a harmadik borda között a test középvonalától 6,5 centiméterre mérve,
                                             
                                          
                                                »M«
                                             
                                             
                                                az izom vastagsága milliméterben, az S-sel egy időben és ugyanazon a helyen mérve.
                                             
                                          A képlet a 60–120 kg tömegű hasított testek esetében érvényes.”
                                 
                              
                  
                        3.
                     
                     
                        A 3. rész (Hennessy Grading Probe (HGP 4)) 3. pontja helyébe a következő szöveg lép:
                        
                                    „3.
                                 
                                 
                                    A hasított test színhústartalmát a következő képlet alapján kell kiszámítani:
                                    
                                       
                                    ahol:
                                    
                                                »Ŷ«
                                             
                                             
                                                a hasított test becsült százalékos színhústartalma,
                                             
                                          
                                                »S«
                                             
                                             
                                                a hátszalonna vastagsága (bőrrel együtt) milliméterben, hátulról a második és a harmadik borda között a test középvonalától 7 centiméterre mérve,
                                             
                                          
                                                »M«
                                             
                                             
                                                az izom vastagsága milliméterben, az S-sel egy időben és ugyanazon a helyen mérve.
                                             
                                          A képlet a 60–120 kg tömegű hasított testek esetében érvényes.”
                                 
                              
                  
                        4.
                     
                     
                        A 4. rész (Ultra-FOM 300) 3. pontja helyébe a következő szöveg lép:
                        
                                    „3.
                                 
                                 
                                    A hasított test színhústartalmát a következő képlet alapján kell kiszámítani:
                                    
                                       
                                    ahol:
                                    
                                                »Ŷ«
                                             
                                             
                                                a hasított test becsült százalékos színhústartalma,
                                             
                                          
                                                »S«
                                             
                                             
                                                a hátszalonna vastagsága (bőrrel együtt) milliméterben, hátulról a második és a harmadik borda között a test középvonalától 7 centiméterre mérve (az ún. »P
                                                      2
                                                   « mérési pont),
                                             
                                          
                                                »M«
                                             
                                             
                                                az izom vastagsága milliméterben, az S-sel egy időben és ugyanazon a helyen mérve.
                                             
                                          A képlet a 60–120 kg tömegű hasított testek esetében érvényes.”
                                 
                              
                  
                        5.
                     
                     
                        Az 5. rész (Ultra-sound IS-D-05) 3. pontja helyébe a következő szöveg lép:
                        
                                    „3.
                                 
                                 
                                    A hasított test színhústartalmát a következő képlet alapján kell kiszámítani:
                                    
                                       
                                    ahol:
                                    
                                                »Ŷ«
                                             
                                             
                                                a hasított test becsült százalékos színhústartalma,
                                             
                                          
                                                »S«
                                             
                                             
                                                a hátszalonna vastagsága (bőrrel együtt) milliméterben, hátulról a második és a harmadik borda között a test középvonalától 7 centiméterre mérve (az ún. »P
                                                      2
                                                   « mérési pont),
                                             
                                          
                                                »M«
                                             
                                             
                                                az izom vastagsága milliméterben, az S-sel egy időben és ugyanazon a helyen mérve.
                                             
                                          A képlet a 60–120 kg tömegű hasított testek esetében érvényes.”
                                 
                              
                  
                        6.
                     
                     
                        A 6. rész (Needle IS-D-15) 3. pontja helyébe a következő szöveg lép:
                        
                                    „3.
                                 
                                 
                                    A hasított test színhústartalmát a következő képlet alapján kell kiszámítani:
                                    
                                       
                                    ahol:
                                    
                                                »Ŷ«
                                             
                                             
                                                a hasított test becsült százalékos színhústartalma,
                                             
                                          
                                                »S«
                                             
                                             
                                                a hátszalonna vastagsága (bőrrel együtt) milliméterben, hátulról a második és a harmadik borda között a test középvonalától 7,5 centiméterre mérve,
                                             
                                          
                                                »M«
                                             
                                             
                                                az izom vastagsága milliméterben, az S-sel egy időben és ugyanazon a helyen mérve.
                                             
                                          A képlet a 60–120 kg tömegű hasított testek esetében érvényes.”